《中秋夜携酒访戴东滨》
明代·孙承恩

月色星光澹欲流，忽惊客邸又中秋。一年好景惟今夕，三载萍踪只浪游。

怅望悬知千里共，孤斟难遣十分愁。极怜知己惟安道，乘兴还同较酒筹。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。